**Suplement i Certifikatës për kualifikimin profesional,**

**SHËRBIME UDHËTIMI DHE TURIZMI, Niveli IV në KSHK, referuar nivelit IV të KEK**

**Individi është i aftë:**

* të shpjegojë funksionimin e tregut turistik dhe te udhëtimeve;
* të përshkruajë tipet e turizmit dhe motivet e udhëtimeve turistike;
* të krahasojë tipet e turizmit me njëri tjetrin;
* të evidentojë veçoritë e turistëve sipas moshës, origjinës, gjinisë;
* të dallojë operatorët dhe agjencitë turistike dhe të udhëtimit nga njëri tjetri;
* të përshkruajë rolin e institucioneve në fushën e turizmit;
* të vendosë marëdhënie të qëndrueshme me institucionet përkatëse në fushën e turizmit;
* të vendosë marrëdhënie të qëndrueshme me ofruesit e shërbimeve turistike;
* të zbatojë parimet e zhvillimit të qëndrueshëm të turizmit;
* të zbatojë kuadrin ligjor në fushën e udhëtimeve dhe turizmit;
* të zbatojë kodin e etikës në fushëm e udhëtimeve turizmit;
* të zbatojë rregullat e komunikimit etik, verbal dhe jo verbal, me klientët dhe bashkëpuntorët;
* të kryejë hulumtime të tregut turistik;
* të përdorë burimet dhe mjetet e ndryshme të informacionit të tregut turistik;
* të listojë kanalet e shpërndarjes së produkteve turistike;
* të analizojë sjelljet konsumatore në tregun turistik;
* të përcaktojë elementët e identitetit të biznesit në varësi të segmentit apo tipit të turizmit;
* të përdorë instrumentat e marketingut miks;
* të kryejë marketimin online të produktit dhe agjencisë;
* të dallojë produktet turistike të parapërgatitura nga ato që ofrohen me porosi të klientëve;
* të hartojë paketa të thjeshta të udhëtimeve turistike.
* të përllogarisë kosto dhe çmime të produkteve turistike
* të informojë klientin sipas kërkesës së tij.
* të prezantojë produktin turistik dhe elementet e tij;
* të ndërtojë marrëdhënie të qëndrueshme me furnitorët të asistojë klientët para dhe gjatë procesit të shitjes si dhe pasi udhëtimi ka përfunduar;
* të kryejë rezervime të shitjeve dhe blerjeve të shërbimeve, duke përdorur sisteme të ndryshme rezervimi;
* të kryejë veprimet e blerjes së shërbimeve dhe shitjes së produkteve dhe t’i dokumentojë

ato;

* të përshkruajë elementët e kontratave të shitblerjes dhe domosdoshmërinë e tyre;
* të kryejë veprime të ndryshme pagesash dhe arkëtimesh dhe t’i dokumentojë ato;
	+ të kryejë veprime anullimi të blerjeve dhe shitjeve;
	+ të regjistrojë veprimet e ndryshme ekonomike dhe financiare;
	+ të kryejë llogaritje të thjeshta të shpenzimeve, të ardhurave dhe rezultatit;
	+ të kryejë proçedurat për themelimin e një biznesi;
	+ të kryejë veprimtaritë e punës dhe të mbyllë veprimtarinë e një biznesi;
	+ të kryejë procedurat e aplikimit për punë;
	+ të zbatojë rregullat e sigurisë në punë dhe të mbrojtjes së mjedisit;
	+ të përdorë teknologjinë dixhitale në funksion të veprimtarisë profesionale

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime udhëtimi dhe turizmi” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në agjenci dhe operatorë turistikë, në institucione publike në sektorin e turizmit, në organizata të menaxhimit të destinacionit, si dhe ofrues të tjerë të shërbimeve turistike. Gjithashtu, nxënësi mund të vetëpunësohetnë kuadrin e një sipërmarrje private në fushën e shërbimeve turistike.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).